ອິສຣາແອລ ກ່າວວ່າ ການເຈລະຈາ ກັບກຸ່ມ Hamas ບໍ່ມີຄວາມຄືບໜ້າ (ວີດີໂອ/ສະໄລດ໌)
ເຈົ້າໜ້າທີ່ອິສຣາແອລ​ ກ່າວ​ວ່າ ບໍ່​ມີ​ຄວາມ​ຄືບ​ໜ້າ ໃນ​ການ​ເຈ​ລະ​ຈາ ກັບ​ກຸ່ມ Hamas ເພື່ອ​ຍຸດ​ຕິ​ການ​ສູ້​ລົບ ໄດ້​ແບບ​ໃດ ໃນ​ເຂດ​ກາ​ຊາ.
ຄະນະເຈລະຈາອິສຣາແອລ ກ່າວວ່າ ບໍ່ມີຄວາມຄືບໜ້າໃດໆ ລະຫວ່າງການເຈລະຈາ ກັບກຸ່ມ Hamas ທີ່ໄກ່ເກ່ຍໂດຍອີ ຈິບ ກ່ຽວກັບວ່າ ຈະຍຸດຕິການສູ້ລົບ ໃນເຂດ Gaza ຢ່າງໃດ ການໃຫ້ຄວາມເຫັນດັ່ງກ່ວ ໂດຍເຈົ້າໜ້າທີ່ອະວຸໂສອິສຣາ ແອລຄົນນຶ່ງ ມີຂື້ນໃນວັນອັງຄານມື້ນີ້ ຊຶ່ງເປັນມື້ທີສອງຫລັງ ຈາກການຢຸດຍິງ ເປັນເວລາ 72 ຊົ່ວໂມງເລີ້ມຂຶ້ນ ຊຶ່ງປາກົດວ່າ ໃນປັດຈຸບັນນີ້ຍັງບໍ່ທັນ ມີການລະເມີດເທື່ອ ຄະນະເຈລະຈາຂອງອິສຣາແອລ ແລະກຸ່ມ Hamas ໄດ້ຈັດການເຈລະຈາກັນ ໂດຍທາງ ອ້ອມ ທີ່ນະຄອນໄຄໂຣ ຊຶ່ງແນໃສ່ເພື່ອໃຫ້ມີການຍຸດຕິຄວາມຮຸນແຮງ ໃຫ້ເປັນທີ່ຖາວອນ ຫລາຍຂື້ນ ຊ່ອງຫວ່າງລະຫວ່າງສອງຝ່າຍ ຍັງກວ້າງຢູ່ ແຕ່ທັງເຈົ້າໜ້າທີ່ປາແລສໄຕນ໌ ແລະອິສຣາ ແອລ ຕ່າງກໍກ່າວວ່າ ເຂົາເຈົ້າມີຄວາມຫວັງທີ່ຈະສ້າງຄວາມຄືບໜ້າ ລະຫວ່າງການປະຊຸມ ຢ່າງຂຸ້ນຂ້ຽວໃນວັນຄານມື້ນີ້ ກຸ່ມ Hamas ຮຽກຮ້ອງໃຫ້ຍົກເລີກການປິດລ້ອມຢ່າງສິ້ນເຊີງຂອງອິສຣາແອລ ແລະ ອີຈິບ ທີ່ຫ້າມບໍ່ໃຫ້ຊາວປາແລສໄຕນ໌ ໜີອອກຈາກເຂດກາຊາ ແລະເຮັດໃຫ້ປະຊາຊົນ ສ່ວນໃຫຍ່ ກ່າງຕໍ່ການຊ່ວຍເຫລືອດ້ານມະນຸດສະທຳ ອິສຣາແອລ ກ່າວວ່າ ຕົນຈະບໍ່ຜ່ອນຜັນການຈຳກັດໃດໆ ນອກຈາກວ່າ ມັນສາມາດຄໍ້າ ປະກັນວ່າ ມີການປົດອາວຸດກຸ່ມ Hamas ທີ່ໄດ້ຍິງລູກຈະຫລວດຫລາຍພັນລູກ ເຂົ້າໄປ ໃສ່ອິສຣາແອລ ຫວ່າງບໍ່ເທົ່າໃດອາທິດທີ່ຜ່ານມານີ້ ຊາວປາແລສໄຕນ໌ ຫລາຍກວ່າ 1,900 ຄົນ ສ່ວນໃຫຍ່ເປັນພົນລະເຮືອນ ໄດ້ເສຍຊີວິດ ຈາກການສູ້ລົບ ທີ່ໄດ້ເລີ້ມເກີດຂື້ນໃນຕົ້ນເດືອນກຳລະກົດ ທະຫານອິສຣາແອລ ຫົກສິບ ສີ່ຄົນ ແລະພົນລະເຮືອນສາມຄົນ ກໍໄດ້ເສຍຊີວີດເຊັ່ນກັນ